CELEX: C2005/257/02
Language: et
Date: 2005-10-15 00:00:00
Title: Kohtuasi C-279/05: Eelotsusetaotlus, mille esitas College van Beroep voor het bedrijfsleven 30. juuni 2005. aasta määrusega kohtuasjas Vonk Dairy Products B.V., Ittevoort versus Productschap Zuivel

15.10.2005   
            
            
               ET
            
            
               Euroopa Liidu Teataja
            
            
               C 257/1
            
         Eelotsusetaotlus, mille esitas College van Beroep voor het bedrijfsleven 30. juuni 2005. aasta määrusega kohtuasjas Vonk Dairy Products B.V., Ittevoort versus Productschap Zuivel
   (Kohtuasi C-279/05)
   (2005/C 257/02)
   Kohtumenetluse keel: hollandi
   Euroopa Ühenduste Kohus on saanud College van Beroep voor het bedrijfsleven'i 30. juuni 2005. aasta määrusega esitatud eelotsusetaotluse kohtuasjas Vonk Dairy Products B.V., Ittevoort v. Productschap Zuivel, mis saabus kohtukantseleisse 11. juulil 2005.
   College van Beroep voor het bedrijfsleven küsib Euroopa Kohtult eelotsust järgmistes küsimustes:
   
               1.
            
            
               Kas määruse (EMÜ) nr 3665/87 (1) artikleid 16–18 asjas tähtsust omaval ajal kehtinud redaktsioonis tuleb tõlgendada nii, et kui vastavalt sihtkohale erinevad toetused makstakse pärast impordidokumentide vastuvõtmist lõplikult välja, saab toodete reeksportimisele osutavate hilisemate tõendite korral järeldada, et toetused on makstud ekslikult ainult siis, kui on tegemist eksportija kuritarvitusega?
            
         
               2.
            
            
               Kui vastus esimesele küsimusele on eitav, siis millistest kriteeriumidest lähtudes tuleb otsustada, millisel juhul saab kaupade reeksportimise alusel järeldada, et vastavalt sihtkohale erinevad toetused on makstud ekslikult?
            
         
               3.
            
            
               Millistest kriteeriumidest lähtudes saab otsustada, et tegemist on jätkuva või korduva eeskirjade eiramisega määruse (EÜ, Eratom) nr 2988/95 (2) artikli 3 lõike 1 tähenduses? Eelkõige soovib College teada, kas jätkuva või korduva eeskirjade eiramisega on tegemist siis, kui eeskirjade eiramine on seotud vaid suhteliselt vähese hulgaga kõnealuse ajavahemiku tehingutest ja tehingud, mille puhul eeskirjade eiramine on tuvastatud, käivad alati erinevate kaubasaadetiste kohta.
            
         
      (1)  Komisjoni 27. novembri 1987. aasta määrus (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (EÜT L 351, lk 1).
   
      (2)  Nõukogu 18. detsembri 1995. aasta määrus (EÜ, Euratom) nr 2988/95 Euroopa ühenduste finantshuvide kaitse kohta (EÜT L 31, lk 1).